Salwa Abu Libdeh

Salwa Abu Libdeh (Jerusalem, 1966) palestinar kazetari eta dokumentalgilea da. 100 Emakume (BBC) zerrendan sartu zuten 2013an.

 Ibilbidea 
Salwa Abu Libdeh Jerusalemen jaio zen 1966an. Bere familia Jaffakoa da jatorriz, baina 1948an Jerusalemera joan ziren bizitzera. Arabiar literatura ikasi zuen Beiruteko Arabiar Unibertsitatean, urrunetik. 

Unibertsitatean zebilela, Al Fajr izeneko egunkari batean lan egin zuen Abu Libdehek. Bere enpresak Deutsche Welle-rekin kolaboratu zuen, eta telebistako kazetaritzan prestakuntza jaso zuen. Ondoren, tokiko ikuskizunak eta irratsaioak aurkeztu zituen Palestinako Irrati Hedapenerako Korporazioan (PBC), bertako zuzendaritzan ere jardun zuen.

Qatar TV eta Bahrain TVn ere lan egin du. Palestinarren eta israeldarren eguneroko bizitzari buruzko dokumental ugari sortu ditu. UNESCOrekin elkarlanean aritu zen On The Road to Dialogue dokumentala ekoizteko 2004an. BBC Media Action elkartearekin ere lan egin zuen, eta PBCrekin batera Voices from Palestina programa sortu zuen 2012an.

Abu Libdeh 1987an ezkondu zen, sei seme-alaba ditu eta musulmana da.

 Aintzatespenak 

 BBCko 100 emakumeen artean izendatu zuten 2013an, BBCk bildutako emakume inspiratzaile eta eraginkorrei buruzko zerrendan.

 Erreferentziak 

 Kanpo estekak 

Kategoria:Palestinarrak
Kategoria:Palestinako kazetariak
Kategoria:100 Emakume (BBC)
Kategoria:Palestinar emakumeak
Kategoria:Emakume kazetariak
Kategoria:Dokumentalgileak
Kategoria:Emakume dokumentalgileak